O‘zbekiston Respublikasi Prezidentining ayrim hujjatlariga o‘zgartishlar kiritish to‘g‘risida

O‘zbekiston Respublikasi Prezidentining “Ishbilarmonlik muhitini yanada tubdan yaxshilash va tadbirkorlikka yanada keng erkinlik berish chora-tadbirlari to‘g‘risida” 2012-yil 18-iyuldagi PF–4455-sonli Farmoniga muvofiq:
 1. O‘zbekiston Respublikasi Prezidentining ayrim hujjatlariga ilovaga muvofiq o‘zgartishlar kiritilsin.
 2. Ushbu Farmonning ijrosini nazorat qilish O‘zbekiston Respublikasining Bosh vaziri Sh.M. Mirziyoyev zimmasiga yuklansin.
 1. O‘zbekiston Respublikasi Prezidentining “Import operatsiyalarini tartibga solishga doir qo‘shimcha chora-tadbirlar to‘g‘risida” 1998-yil 18-fevraldagi PF–1930-sonli Farmonining 2-bandidagi “vakolatli banklar va bojxona organlarida” so‘zlari “vakolatli banklarda” so‘zlari bilan almashtirilsin.
 2. O‘zbekiston Respublikasi Prezidentining “Jamiyatning siyosiy, iqtisodiy va ma’naviy sohalarida islohotlarni erkinlashtirish va chuqurlashtirish, mamlakat xavfsizligini ta’minlash bo‘yicha Dasturlarni amalga oshirish borasidagi chora-tadbirlar to‘g‘risida” 2000-yil 2-iyundagi PF–2612-sonli Farmonining 2-ilovasi 5-bo‘limi “Qonun hujjatlarini amalga oshirish bo‘yicha tadbirlar” ustunidagi 2-bandi o‘z kuchini yo‘qotgan deb hisoblansin.
 3. O‘zbekiston Respublikasi Prezidentining “O‘zbekiston Respublikasida tashqi savdo faoliyatini yanada erkinlashtirish chora- tadbirlari to‘g‘risida” 2003-yil 26-sentabrdagi PF–3321-sonli Farmoni 2-bandining birinchi xatboshidagi “ularni hisobga olish, import qilinadigan tovarlarni bojxona orqali baholash bo‘yicha chora-tadbirlar kompleksini” so‘zlari “import qilinadigan tovarlarni bojxona orqali baholashni”so‘zlari bilan almashtirilsin.